KYK: 10 treffendste uitrustings by Grammy-aand | Netwerk24
Deur Ischke Van Eeden 27 Januarie 2020 12:51
- Bronne: BBC, Insider, Elle, Us, Independant, Teen Vogue, Daily Mail, CNN
Priyanka Chopra, aktrise en voormalige Mej. Wêreld, en haar man, die Amerikaanse sanger Nick Jonas. Chopra het geskitter in ’n aandrok met ’n gewaagde halslyn. Die rok is met fraiings en diamanté afgewerk. Nick het ’n bronskleurige pak met bypassende skoene aangehad.Foto: Reuters
Die Amerikaanse sangeres en liedjieskrywer Billie Eilish (18) het vyf Grammy-pryse gewen, onder meer vir beste nuwe kunstenaar en liedjie van die jaar. Sy het ook die album van die jaar gewen vir ‘When We All Fall Asleep, Where Do We Go?’ Sy was in groen geklee en selfs haar oorbelle, gesigmasker en naels het die Gucci-logo op gehad. Foto: WireImage
Die Suid-Afrikaans gebore Trevor Noah, komediant en aanbieder van ‘The Daily Show’, het ’n naaswit baadjie aangehad. Foto: Getty Images
Die supermodel Heidi Klum het ’n rok van Dundas, ’n Lorraine Schwartz-hangertjie en skoene van Giuseppe Zanotti aangehad. Foto: Reuters
Die sangeres Cyndi Lauper was swierig in swart geklee. Sy het saam met Camila Cabello opgetree in ’n huldeblyk vir die vervaardiger Ken Ehrlich. Foto: Reuters
Die sangeres Ariana Grande het op die geleentheid opgetree. Sy het ’n duifgrys rok met bypassende handskoene deur Giambattista Valli aangehad. AP
Demi Lovato het ’n asemrowende wit aandrok aangehad. Haar voorkoms was eenvoudig en stylvol en die perfekte manier vir dié sangeres om haar terugkeer tot die verhoog te maak. Foto: Getty Images
Die Amerikaanse model Tess Holliday was in ’n ‘aarbei-rok’ van Lirika Matoshi geklee. Foto: Getty Images
Die sangeres Lizzo het ’n wit rok en pelsjas aangehad. Haar moulose Versace-rok het twee maande geneem om te maak en is met blinkers afgewerk. Sy het die Grammy vir die beste tradisionele R&B-vertolking, beste kontemporêre album en beste solo-popvertoning gewen. Foto: Getty Images
Die aktrise Jameela Jamil het ’n helderkleurige rok deur Georges Chakra aangehad. Foto: Getty Images
Meer oor: Trevor Noah | Grammys 2020 | Modes
KYK: HG kies die 5 mooiste rokke by die Grammys